ตามเป้า
โดย...ทีมข่าวการเงินโพสต์ทูเดย์
2 มี.ค. 2559

โดย...ทีมข่าวการเงินโพสต์ทูเดย์
ถือว่าเป็นไปตามเป้าหมายที่สลากขายไม่หมด จนราคาขายก่อนวันออกรางวัลลดลงเหลือคู่ละ 75-80 บาท ซึ่งเป็นผลจากมาตรการเพิ่มสลากเข้าสู่ระบบ 120 ล้านฉบับ หรือ 60 ล้านคู่ ของ เสธ.แดง ประธานบอร์ดสลากฯ ที่ต้องการสกัดให้คนที่ไม่ได้มีอาชีพขายสลากทนขาดทุนไม่ไหวต้องเลิกไปเอง
พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาล เชื่อว่าหลังจากนี้การขายสลากกำลังเข้าสู่การปรับกลไกของตลาด โดยประชาชนที่เป็นผู้บริโภคจะได้รับประโยชน์มากที่สุด เพราะได้ซื้อสลากในราคาที่ถูกลงไม่เกินคู่ละ 80 บาท ตามนโยบายของรัฐบาลที่กำหนดไว้
ส่วนผู้ค้าทั้งหน้าเก่าและหน้าใหม่ต้องปรับตัวให้ได้ ใครที่คิดว่าขายสลากแล้วไม่คุ้ม ก็ต้องถอยออกไป และจะเหลือเพียงผู้ค้าสลากตัวจริงเท่านั้น ซึ่งคาดว่าทางสำนักงานสลากฯ จะใช้เวลาในการทดสอบตลาดไปอีกระยะก่อนที่จะตัดสินใจปรับเปลี่ยนปริมาณการพิมพ์ให้เหมาะสมกับภาวะตลาด